Úradný vestník L 172 , 26/06/2001 S. 0001 - 0002



Rozhodnutie Rady zo 14. mája 2001, ktoré sa týka uzatvorenia, v mene Európskeho spoločenstva, Dohody medzi vládou Spojených štátov amerických a Európskym spoločenstvom o koordinácii programov označovania pre energeticky účinné kancelárske vybavenie (2001/469/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 175 ods. 1 v spojení s prvou vetou prvého pododseku článku 300 ods. 2 a s prvým pododsekom ods. 3 a na článok 300 ods. 4, so zreteľom na návrh Komisie, so zreteľom na stanovisko Európskeho parlamentu, keďže: (1) Má byť schválená Dohoda medzi vládou Spojených štátov amerických a Európskym spoločenstvom o koordinácii programov označovania pre energeticky účinné kancelárske vybavenie, podpísaná vo Washingtone 19.decembra 2000. (2) Bolo preskúmanie vykonávanie pridelené technickej komisii ustanovenej touto dohodou. (3) Každá strana určila riadiaci subjekt. Spoločenstvo určilo za svoj riadiaci subjekt Komisiu. Strany môžu po vzájomnej dohode zmeniť a doplniť dohodu a jej prílohy a pridať nové prílohy. (4) Sa má ustanoviť primeraný postup spoločenstva na zabezpečenie riadneho fungovania dohody, je nevyhnutné splnomocniť Komisiu, aby za pomoci osobitného výboru vytvoreného Radou zabezpečila určité technické zmeny a doplnky k dohode a aby prijala určité rozhodnutia na ich vykonanie. Vo všetkých ostatných prípadoch sa má rozhodnutie prijímať v súlade s bežnými postupmi, ROZHODLA TAKTO: Článok 1 Týmto sa v mene spoločenstva schvaľuje dohoda vrátane príloh medzi vládou Spojených štátov amerických a Európskym spoločenstvom o koordinácii programov označovania pre energeticky účinné kancelárske vybavenie. Text dohody a jej prílohy sú pripojené k tomuto rozhodnutiu. Článok 2 Predseda Rady odošle v mene spoločenstva písomné oznámenie ustanovené v článku XII ods. 1 dohody [1]. Článok 3 1. Komisia zastupuje spoločenstvo v technickej komisii ustanovenej v článku VI dohody za pomoci osobitného výboru vytvoreného Radou. Komisia pristupuje po konzultácii s týmto osobitným výborom k oznámeniam, spolupráci, preskúmaniu vykonávania a oznámení uvedených v článkoch V ods. 5, VI ods. 1 a ods. 2 a VIII ods. 4 dohody. 2. S cieľom prípravy stanoviska spoločenstva, pokiaľ ide o zmeny a doplnky k špecifikáciám a k zoznamu kancelárskeho vybavenia v prílohe C k dohode, Komisia bude brať do úvahy každé stanovisko podané Radou Energy Star Európskeho spoločenstva (RESEP) uvedenou v článkoch 8 a 11 navrhovaného nariadenia Európskeho parlamentu a Rady o programe označovania pre energeticky účinné kancelárske vybavenie. 3. Stanovisko spoločenstva s ohľadom na rozhodnutia, ktoré majú prijať riadiace subjekty, určí Komisia so zreteľom na zmeny a doplnky technických špecifikácií kancelárskeho vybavenia uvedené v prílohe C k dohode po konzultáciách s osobitným výborom uvedeným v odseku 1 tohto článku. 4. Vo všetkých ostatných prípadoch bude stanovisko spoločenstva s ohľadom na rozhodnutia, ktoré majú prijať riadiace subjekty alebo strany určené Radou konajúcou na návrh Komisie, v súlade s článkom 300 Zmluvy. V Bruseli 14.mája 2001 Za Radu predseda L. Rekke [1] Dátum vstupu dohody do platnosti bude uverejnený v Úradnom vestníku Európskych spoločenstiev. --------------------------------------------------